VAIO-brugervejledning SVS13A1/SVS1311/SVS1511-serien

Opgave

# Ændring af indstillingerne for Rapid Wake (i slumretilstand)

Du kan ændre indstillingerne for Rapid Wake i VAIO Control Center.
Rapid Wake er som standard aktiveret. Med denne funktion kan du lade din VAIO-computer gå i slumretilstand uden at risikere at miste data, fordi computeren først skifter til slumretilstand, når dine arbejdsdata er gemt på den indbyggede enhed.
På modeller, som understøtter Rapid Wake + Eco, kan du spare mere batteristrøm, fordi strømforbruget reduceres, når computeren er i slumretilstand.

1. Klik på (Start), Alle programmer og VAIO Control Center.

1. Klik på Power Management og Rapid Wake.

Klik for at markere eller fjerne markeringen i afkrydsningsfeltet for Rapid Wake.
Marker afkrydsningsfeltet for at aktivere Rapid Wake, eller fjern markeringen for at deaktivere funktionen.
Bemærk!

- Når Rapid Wake er deaktiveret, bliver dine arbejdsdata ikke gemt på den indbyggede lagerenhed, når computeren skifter til slumretilstand. Derfor vil du miste dine data, hvis computeren slukkes, mens den er i slumretilstand, f.eks. hvis batteriet løber tør for strøm, eller computeren kobles fra elnettet, og disse data kan ikke gendannes. For at undgå datatab skal du huske at gemme dine data, før computeren skifter til slumretilstand. Når Rapid Wake er deaktiveret, blinker strømindikatoren langsomt med et orange lys i slumretilstand, og opladnings- og strømindikatoren blinker samtidigt, hvis batteriet løber tør for strøm, mens computeren er i slumretilstand.
  Når du anvender dvaletilstand, skal du aktivere Rapid Wake.

Relaterede emner
Sådan anvendes slumretilstand
Om slumretilstand