VAIO-brugervejledning SVS13A1/SVS1311/SVS1511-serien

Opgave

# Tilslutning af USB-enhed

Du kan slutte en USB-enhed (Universal Serial Bus), f.eks. en mus, et diskettedrev, en højttaler eller en printer, til VAIO-computeren. Du skal muligvis installere den driversoftware, der fulgte med USB-enheden, når du tilslutter enheden. Du kan finde flere oplysninger i den brugervejledning, der fulgte med enheden.

1. Vælg den USB-port (1), du vil bruge.

1. Slut kablet fra USB-enheden (2) (medfølger ikke) til USB-porten.

Bemærk!

- Du skal muligvis installere den driversoftware, der fulgte med USB-enheden, inden du kan bruge enheden. Du kan finde flere oplysninger i den brugervejledning, der fulgte med USB-enheden.

- Hvis du vil udskrive dokumenter, skal du kontrollere, at USB-printeren er kompatibel med din version af Windows.

- Inden du kobler USB-højttalere fra din VAIO-computer, skal du stoppe DVD eller musikafspilningen eller slukke computeren. Hvis du frakobler USB-højttalerne under afspilningen, kan der opstå en funktionsfejl.
  Du kan finde oplysninger om, hvordan du fjerner en USB-enhed, i den brugervejledning, der fulgte med enheden.

- Overhold følgende retningslinjer for at undgå, at VAIO-computeren og/eller USB-enhederne bliver beskadiget:

- Hvis du flytter VAIO-computeren, mens der er tilsluttet USB-enheder, skal du sørge for, at USB-portene ikke udsættes for stød eller tryk.

- Du må ikke lægge VAIO-computeren i en taske, mens der er tilsluttet USB-enheder.

Tip!

- USB-portene på din VAIO-computer er kompatible med USB 2.0- og USB 3.0-standarden. USB-porte der overholder USB 3.0-standarden kan identificeres på deres blå farve.

- Ud over USB 2.0-standardens overførselstilstande giver USB 3.0-standarden mulighed for at benytte følgende overførselstilstand:

- SuperSpeed: Overførselshastighed på 5 Gbps.

Relaterede emner
Tilslutning af et eksternt DVD-drev