VAIO-brugervejledning SVS13A1/SVS1311/SVS1511-serien

Concept

# Om forskellige typer sikkerhedskopiering

Du kan bruge Windows-funktionen Sikkerhedskopiering og gendannelse til at sikkerhedskopiere vigtige data.
Du kan vælge mellem de forskellige typer sikkerhedskopiering, som beskrives nedenfor.

### Sikkerhedskopiering af filer

Du kan sikkerhedskopiere mapper og filer, der er gemt på din VAIO-computer, og gemme sikkerhedskopien på en DVD eller en ekstern harddisk. Du kan finde flere oplysninger om sikkerhedskopiering i Windows Hjælp og support.

### Sikkerhedskopiering af systemafbildning

Du kan oprette en sikkerhedskopi af hele VAIO-computerens system. Hvis den indbyggede lagerenhed eller computeren holder op med at fungere, kan du bruge systemafbildningen til at gendanne computeren i den tilstand, den var i, da sikkerhedskopien blev oprettet.
Hvis du vil oprette en systemafbildning, skal du have en ekstra harddisk, der er formateret i NTFS-format. Du kan også sikkerhedskopiere systemafbildningen til optiske diske, f.eks. en Blu-ray Disc eller DVD.
Du kan finde flere oplysninger om, hvordan du opretter en systemafbildning, i Windows Hjælp og support.

### Gendannelsespunkt

Når du har installeret ny software eller ændret Windows-indstillingerne, kan der opstå nogle problemer med VAIO-computeren (f.eks. lange svartider, software, der ikke kan indlæses, osv.).
Du kan oprette et gendannelsespunkt, inden du udfører en installation eller ændrer indstillinger, så du kan gendanne systemet i en tidligere tilstand, hvis der opstår problemer. Du kan finde flere oplysninger om gendannelsespunkter i Sådan oprettes et gendannelsespunkt. [Detaljer]
Bemærk!

- Vi vil under ingen omstændigheder gendanne computersystemet i forbindelse med eller yde kompensation for tab eller skader, herunder funktionsfejl på VAIO-computeren.

- Opret genoprettelsesmedier, så hurtigt som muligt efter købet af VAIO-computeren. Hvis du ikke kan oprette en sikkerhedskopi af dine data med Windows-funktionen, fordi der er opstået en funktionsfejl på computeren, kan du anvende det sikkerhedskopieringsværktøj, der fulgte med genoprettelsesmedierne, til at sikkerhedskopiere dine data.
  Du kan se, hvordan du opretter genoprettelsesmedier, i Sådan oprettes genoprettelsesmedier. [Detaljer]

Tip!

- Hvis din VAIO-computer ikke har et diskdrev, skal du slutte en ekstern enhed, f.eks. et eksternt harddiskdrev eller DVD-drev, til computeren, inden du kan udføre sikkerhedskopieringen. Du kan også ændre størrelsen af partitionen på C-drevet og oprette en anden partition inden sikkerhedskopieringen. [Detaljer]

Relaterede emner
Om sikkerhedskopiering
Sådan sikkerhedskopieres data, når du ikke kan starte Windows
Sådan gendannes data med VAIO Data Restore Tool
Sådan oprettes et gendannelsespunkt
Sådan gendannes systemfiler vha. et gendannelsespunkt, når du ikke kan starte Windows