VAIO-brugervejledning SVS13A1/SVS1311/SVS1511-serien

Ofte stillede spørgsmål

#### Hvad skal jeg gøre, hvis min VAIO-computer bliver ustabil (Windows starter ikke)?

- Prøv forslagene nedenfor:

- Gendan computerens systemfiler. [Detaljer]
  Brug det gendannelsespunkt, som du oprettede, inden VAIO-computeren blev ustabil.

- Gendan VAIO-computeren fra en sikkerhedskopi af systemafbildningen, hvis du har oprettet en sådan sikkerhedskopi. Du kan finde flere oplysninger i Windows Hjælp og support.
  De filer, du har oprettet eller ændret, efter du oprettede sikkerhedskopien af systemafbildningen, vil ikke blive gendannet. Disse filer skal sikkerhedskopieres med VAIO Care Rescue. [Detaljer]

- Brug VAIO Hardware Diagnostics til at finde problemer på din VAIO-computer.

- Med dette program kan du kontrollere, om computerhardwaren (CPU, hukommelseskortmodul og indbygget lagerenhed) skal udskiftes. Du kan starte VAIO Hardware Diagnostics ved at klikke på Tools og VAIO Hardware Diagnostics i VAIO Care Rescue.

- Følg vejledningen i Sådan genoprettes fra genoprettelsesområdet for at genoprette din VAIO-computer. [Detaljer]

- Hvis du ikke har sikkerhedskopieret dine data, skal du huske at sikkerhedskopiere dine vigtige data ved hjælp af VAIO Care Rescue, inden VAIO-computeren genoprettes. [Detaljer]
  Hvis du har oprettet en sikkerhedskopi med sikkerhedskopieringsfunktionen i Windows, før VAIO-computeren blev ustabil, og du efterfølgende har oprettet eller ændret en fil, skal denne fil sikkerhedskopieres med VAIO Care Rescue.

Bemærk!

- Når du genopretter VAIO-computeren, slettes alle data på den indbyggede lagerenhed.