VAIO-brugervejledning SVS13A1/SVS1311/SVS1511-serien

Opgave

# Sådan anvendes funktionen Flere skærme

Funktionen Flere skærme giver dig mulighed for at fordele visningen af skrivebordet på flere separate skærme.
Hvis du f.eks. har sluttet en ekstern skærm til skærmporten, kan computerens skærm og den eksterne skærm fungere som ét samlet skrivebord.

1. Højreklik på skrivebordet, og vælg Skærmopløsning.

1. Klik på rullelisten ud for Flere skærme, vælg Udvid skærmene, og klik på OK.

Indstillingerne kan variere afhængigt af antallet af tilsluttede eksterne skærme.
Bemærk!

- Hvis du har valgt forskellige farveindstillinger for de to skærme, må du ikke udvide et vindue, så det strækker sig over begge skærme. Hvis du gør det, vil softwaren muligvis ikke fungere korrekt.

- Den eksterne skærm, du anvender, understøtter muligvis ikke funktionen Flere skærme.

- Visse programmer giver ikke mulighed for at benytte indstillingerne for Flere skærme.

- Høje skærmopløsninger og farvedybder vises muligvis ikke korrekt. Angiv færre farver eller en lavere opløsning for begge skærme.

- Undlad at ændre skærmopløsningen, mens du bruger video-/billedsoftware eller afspiller DVD'er, da dette kan forstyrre afspilningen/visningen eller gøre systemet ustabilt.
  Skift skærmindstillingerne, når du har lukket video-/billedsoftwaren.

Tip!

- Du kan angive skærmopløsningen for hver skærm, der bruges sammen med funktionen Flere skærme.

Relaterede emner
Ændring af skærmbilledets opløsning (størrelse)
Valg af skærmmodus
Tilslutning af et tv med en HDMI-indgangsport
Sådan tilsluttes en ekstern skærm eller projektor