VAIO-brugervejledning SVS13A1/SVS1311/SVS1511-serien

Ofte stillede spørgsmål

#### Hvad skal jeg gøre, hvis min VAIO-computer ikke kan tændes (strømindikatoren bliver ikke grøn)?

- Sørg for, at alle kabler sidder korrekt i enhederne, f.eks. kablet mellem VAIO-computeren og vekselstrømsadapteren, strømledningen i vekselstrømsadapteren og strømledningen i stikkontakten. [Detaljer]

- Hvis strømledningen fra VAIO-computeren sidder i en stikdåse med en kontakt, skal du sørge for, at kontakten er tændt, og at strømledningen fra stikdåsen sidder korrekt i stikkontakten.

- Hvis du ikke slukker VAIO-computeren på normal vis, kan strømcontrolleren blive afbrudt pga. en programfejl.
  Fjern alle kabler og eksterne enheder, f.eks. strømledninger og USB-enheder, tag batteriet ud, og vent ca. fem minutter. Tilslut og indsæt derefter elementerne igen, og tænd computeren.

- Inden du bruger VAIO-computeren første gang, skal du slutte computeren til en strømkilde via vekselstrømsadapteren.

- Kontroller, at du bruger den medfølgende vekselstrømsadapter fra Sony.
  Af sikkerhedsmæssige årsager bør du kun bruge det originale genopladelige Sony-batteri og den vekselstrømsadapter, der leveres af Sony til VAIO-computeren.

- Der kan være en batterifejl.
  Skub og hold batteriet slukknap på VAIO-computerens bund i ca. tre sekunder med en tynd lige genstand (f.eks. en papirclips). [Detaljer]

- Kontroller, at batteriet er indsat korrekt.

- Batteriet kan være ved at løbe tør for strøm.

- Kontroller, at VAIO-computeren ikke er i dvaletilstand, ved at trykke på tasten (Tænd/sluk) på computeren.
  Bemærk at hvis du holder tasten (Tænd/sluk) nede i mere end fire sekunder, slukker computeren.

- Hvis VAIO-computeren flyttes direkte fra et koldt til et varmt sted, eller hvis den bruges et sted med høj luftfugtighed, kan der opstå kondens inde i computeren.
  I så fald skal du vente mindst én time, inden du tænder computeren.
  Brug ikke computeren på steder med høj luftfugtighed (en relativ luftfugtighed på mere end 80 %), da det kan medføre funktionsfejl på computeren.