VAIO-brugervejledning SVS13A1/SVS1311/SVS1511-serien

Reference

# Om tilføjelse og fjernelse af hukommelsesmoduler

Læs følgende forholdsregler omhyggeligt, inden du indsætter eller fjerner hukommelsesmoduler.

- Der er anvendt komponenter og tilslutningsteknologier med meget høj præcision til din VAIO-computer og de kompatible hukommelsesmoduler. Det anbefales, at du følger nedenstående råd for at undgå, at garantien bortfalder i garantiperioden:

- Du bør kontakte forhandleren, hvis der skal installeres et nyt hukommelsesmodul.

- Du bør ikke foretage installationen selv, hvis du ikke er fortrolig med, hvordan man opgraderer hukommelsen i en computer.

- Du bør ikke røre ved stikkene eller åbne dækslet til rummet med hukommelsesmodulet.

- Kontakt et autoriseret Sony service-/supportcenter for at få hjælp. Du kan finde det nærmeste servicecenter eller den nærmeste forhandler på supportwebstedet. [Detaljer]

- Hvis du selv tilføjer eller fjerner hukommelsesmoduler, kan der opstå funktionsfejl på VAIO-computeren, hvis du kommer til at ødelægge en slot eller et modul, eller der kan forekomme forbindelsesfejl. Hvis det er tilfældet, vil du blive opkrævet et reparationsgebyr.

- Pas på, at du ikke kommer til at beskadige dine hænder eller fingre på de skarpe kanter på hukommelsesmodulet, de indre komponenter eller printpladerne i VAIO-computeren.

- Pas på, at du ikke kommer til at trække i de indvendige kabler i VAIO-computeren, da kablerne kan løsnes eller blive frakoblet.

- Hvis VAIO-computeren er tændt, mens der er væske, f.eks. vand, eller andre fremmede objekter inde i computeren, kan der opstå brand. Sørg for at fjerne eventuelle fremmede objekter, og sæt dækslet på rummet til hukommelsesmodulet, inden du tænder din VAIO-computer.

- Sony garanterer ikke, at hukommelsesmoduler fra tredjeparter kan bruges i din VAIO-computer. Du kan få oplysninger om hukommelsesmoduler fra tredjeparter hos de respektive forhandlere.

- Inden du tilføjer eller fjerner hukommelsesmoduler, skal du slukke VAIO-computeren og eksterne enheder. Hvis du ikke gør det, kan du beskadige hukommelsesmodulet, VAIO-computeren eller de eksterne enheder.

- Følg instruktionerne nedenfor for at undgå, at hukommelseskortet beskadiges af elektrostatisk afladning:

- Udfør ikke arbejdet på et sted, hvor der nemt opstår statisk elektricitet, f.eks. på et gulvtæppe.

- Rør ved en udvendig metalgenstand på VAIO-computeren for at fjerne statisk elektricitet, inden du tilføjer eller fjerner hukommelsesmoduler. Rør ikke ved nogen metalgenstande inde i computeren.

- Åbn ikke pakken med hukommelsesmodulet, før du er klar til at indsætte modulet. Emballagen beskytter modulet mod elektrostatisk afladning. Læg modulet i en antistatisk pose, eller pak det ind i aluminiumfolie, hvis modulet skal opbevares.

- Pas på, at du ikke kommer til at røre ved chippene eller de elektriske terminaler, når du holder modulet.

- Pas på, at hukommelsesmodulet vender forkert, når det indsættes i slotten. Hvis det gør det, kan modulet eller slotten blive beskadiget, og der kan gå ild i printpladen.

- Brug en skruetrækker, der passer til skruens størrelse (f.eks. en miniatureskruetrækker).

- Du må ikke fjerne eller løsne andre skruer end dem, der er angivet.

Relaterede emner
Tilføjelse og fjernelse af hukommelsesmoduler
Visning af systemoplysninger