VAIO-brugervejledning SVS13A1/SVS1311/SVS1511-serien

Reference

# Bemærkninger om at anvende BLUETOOTH(R)-funktionen
<Modeller med BLUETOOTH>

Læs følgende forholdsregler og retningslinjer, inden du bruger BLUETOOTH-funktionen.

- I nogle lande eller regioner kan de lokale myndigheder have fastlagt begrænsninger for brugen af BLUETOOTH-funktionen.

- BLUETOOTH-funktionen fungerer muligvis ikke sammen med visse enheder. Det afhænger af producenten og den softwareversion, som producenten anvender. Tjek systemkravene for BLUETOOTH-enheden, inden du køber den.
  Du kan finde flere oplysninger om BLUETOOTH-enheder på VAIO-webstedet med support.
  Nogle BLUETOOTH-enheder kræver en godkendelse (pardannelse), inden der oprettes forbindelse til en anden enhed. Udfør godkendelsesprocessen, inden der oprettes forbindelse til disse enheder.

- BLUETOOTH-enheder bruger båndet på 2,4 GHz, som anvendes af en række forskellige enheder. BLUETOOTH-enheder anvender teknologier til at minimere radiointerferensen fra andre enheder, der benytter samme bånd. Der kan dog stadig forekomme radiointerferens, som reducerer kommunikationshastigheden og kommunikationsrækkevidden eller i nogle tilfælde afbryder kommunikationen.

- Kommunikationshastigheden og -rækkevidden kan variere. Den afhænger af følgende forhold:

- Afstanden mellem kommunikationsenhederne

- Eventuelle forhindringer mellem enhederne

- Det omgivende miljø, herunder eventuelle vægge og vægmaterialer

- Enhedernes konfiguration

- Den anvendte software

- Radiokommunikationsforbindelserne
  kan blive afbrudt pga. dårlige betingelser for radiosignaler.

- Hvis din VAIO-computer understøtter BLUETOOTH-højhastighedsteknologi, og du vil bruge den til højhastighedskommunikation, skal du aktivere både den trådløse LAN-funktion og BLUETOOTH-funktionen på computeren.

- Store filer kan blive beskadiget under kontinuerlig overførsel pga. nogle begrænsninger ved BLUETOOTH-standarden og elektromagnetisk interferens i miljøet.

- Hvis der sluttes flere BLUETOOTH-enheder til VAIO-computeren, kan kanalen blive overbelastet, så enhedernes ydeevne reduceres. Det er normalt med BLUETOOTH-teknologi, og indikerer ikke nogen fejlfunktion.

- Hvis du afspiller videoer på VAIO-computeren, og lydsignalet kommer fra en tilsluttet BLUETOOTH-enhed, er det ikke sikkert, at lyd og video er synkroniseret korrekt. Dette forekommer ofte med BLUETOOTH-teknologi, og indikerer ikke nogen fejlfunktion.

- Alle BLUETOOTH-enheder skal godkendes via den procedure, der er angivet af Bluetooth SIG, for at sikre, at de understøtter BLUETOOTH-standarden.
  Selvom BLUETOOTH-enhederne understøtter BLUETOOTH-standarden, kan de enkelte enheders ydeevne, specifikationer og driftsmæssige procedurer variere. Der kan derfor forekomme situationer, hvor udveksling af data ikke er mulig.

- Det kan ikke garanteres, at alle BLUETOOTH-enheder er kompatible med din VAIO-computer.

- Hvis du har brug for at deaktivere BLUETOOTH-funktionen øjeblikkeligt, skal du slukke VAIO-computeren.

Relaterede emner
Om BLUETOOTH(R)-funktionen<Modeller med BLUETOOTH>
Kommunikation med en anden BLUETOOTH(R) -enhed, f.eks. en mus<Modeller med BLUETOOTH>
Sådan stoppes BLUETOOTH(R)-kommunikation<Modeller med BLUETOOTH>
Om BLUETOOTH(R)-sikkerhed<Modeller med BLUETOOTH >
Bemærkninger om brugen af funktionen trådløst LAN